ชื่อสถานที่: ครัวภักดี
ประเภท: ร้านอาหาร กาแฟ เบเกอรี่
ตำบล: ลาดหญ้า
อำเภอ: เมืองกาญจนบุรี
จังหวัด: กาญจนบุรี
รหัสไปรษณีย์: 71190
พิกัด: 14.09108, 99.42494

ร้านนี้ติดป้ายไว้เลยค่ะว่าอาหารราคาถูกที่สุดในกาญจนบุรี เป็นร้านที่ลูกค้าอุดหนุนกันเยอะ อาหารรสชาติดี ราคาสบายกระเป๋า หากไม่เน้นชมวิวสวยๆ หละก็ ร้านนี้เลยค่ะ รายการอาหารที่สั่ง ปลาคังลวกจิ้ม (89 บาท) เนื้อปลาสดมาก น้ำจิ้มเป็นเต้าเจี้ยวปรุงรสกลมกล่อม หอยแมลงภู่นิวซีแลนด์อบ (89 บาท) จานนี้ไม่สด (ปกติที่เคยสั่งจะสดอร่อย เสิร์ฟมากับหม้อดินด้วย) ไม่ค่อยประทับใจจานนี้ แม้ว่าน้ำจิ้ม ซีฟู้ดจะปรุงรสมาดี ยําหอยแครง (69 บาท) หอยแครงสด ลวกมาพอดีทานคลุกมากับ กระชาย หอมแดง พริกขี้หนู ตะไคร้ ฯ ปรุงรสได้กลมกล่อม อร่อยมากค่ะ ผัดผักกระเฉดไฟแดง (39 บาท) ผักกระเฉด ใช้ยอดอ่อน ผัดมากรอบ เผ็ดนิดหน่อย รสเค็มพอดีทานกับข้าวต้ม ชอบค่ะ ข้าวต้มถ้วยละ 5 บาท รสชาติอาหารโดยรวมดีทีเดียวค่ะ